






ELŐTERJESZTÉS






Tabajd Község Önkormányzata Képviselő-testületének
2026. augusztus 26. napjára összehívott 
rendkívüli, nyílt ülésére



1. napirendi pont




Az előterjesztés címe és tárgya: 

Döntés a települési támogatás keretében nyújtott pénzbeli- és természetben nyújtott szociális ellátásokról szóló 18/2017. (XI.25.) önkormányzati rendelet módosításáról


A tárgykört rendező jogszabály:
· A szociális igazgatásról és szociális ellátásokról szóló 1993. évi III. törvény (Szt.)
· Magyarország helyi önkormányzatairól szóló 2011. évi CLXXXIX. törvény (Mötv.)
· Tabajd Község Önkormányzata Képviselő-testületének a települési támogatás keretében nyújtott pénzbeli- és természetben nyújtott szociális ellátásokról szóló 18/2017. (XI.25.) önkormányzati rendelete








Előterjesztő:		         Bárányos Csaba polgármester
Az előterjesztést készítette: Dr. Fehér Diána aljegyző
			        Hidasi-Nagy Adrienn jegyzőkönyvvezető

Tisztelt Képviselő-testület!

Önkormányzatunk az idei évben a rendelkezésre álló költségvetési források figyelembevételével felülvizsgálta az óvoda- és iskolakezdési-, a 65. életévüket betöltött időskorúak-, valamint a 14. életévüket be nem töltött gyermekek részére biztosított települési támogatás feltételeit.

Javaslom az óvoda- és iskolakezdési támogatásnál az egy főre jutó jövedelemhatár megemelését, a 65. életévüket betöltött időskorúak, valamint a 14. életévüket be nem töltött gyermekek részére biztosított települési támogatásra való jogosultság jövedelemhatárhoz kötését. A támogatás igénybevételére kérelem benyújtásával lesz lehetőség, valamint a 65. életévüket betöltött időskorúak települési támogatásának mértékét javaslom csökkenteni.

1. „Óvoda- és iskolakezdési települési támogatás” tervezett módosítása

5. „Óvoda- és iskolakezdési települési támogatás” alcíme a „Bölcsőde-, óvoda- és iskolakezdési települési támogatás” elnevezésre módosul és megemelésre kerül a jogosultság feltétele, 180 000,-Ft összegű egy főre jutó havi nettó jövedelemre.

A korábbi rendelkezés értelmében:

„5. Óvoda- és iskolakezdési települési támogatás

21. § (1)Az önkormányzat bölcsőde-, óvoda- és iskolakezdési települési támogatást nyújt annak a tabajdi lakcímmel rendelkező és életvitelszerűen Tabajdon tartózkodó kérelmezőnek,
 a)akinek családjában az egy főre jutó havi nettó jövedelem összege nem haladja meg a 160 000,- Ft-ot és
 b)akinek az a vér szerinti, örökbefogadott, vagy nevelt gyermeke, akire tekintettel a támogatást kérik
 ba)a kérelmező lakcímével azonos lakcímmel rendelkezik, és életvitelszerűen Tabajdon is él,
 bb)a kérelem benyújtásának az időpontjában a 20. életévét nem töltötte be,
 bc)önálló keresettel nem rendelkezik és
 bd)bölcsődei-, óvodai nevelésben részesül vagy nappali oktatás munkarendje szerint folytatja tanulmányait.
 (2)A bölcsőde-, óvoda- és iskolakezdési települési támogatás összege gyermekenként
10 000,- Ft.
 (3)A bölcsőde-, óvoda- és iskolakezdési települési támogatás iránti kérelem szeptember 1. napjától október 15. napjáig nyújtható be tanévenként és családonként egyszer a 4.melléklet szerinti nyomtatványon. A határidő elmulasztása jogvesztő.
 (4)Kérelmező igazolja – a 3 éves kort a tárgyév augusztus 31-napjáig be nem töltött – gyermekének intézményi elhelyezését, valamint a 16. életévét betöltött gyermek esetén az adott tanév vonatkozásában a nappali oktatás munkarendje szerinti tanulmányok folytatását.”

A módosított rendelkezés értelmében, a jövedelem határ megemelésével:

„5. Bölcsőde-, óvoda- és iskolakezdési települési támogatás

21. §

A települési támogatás keretében nyújtott pénzbeli- és természetben nyújtott szociális ellátásokról szóló 18/2017 (XI.25.) önkormányzati rendelet 21. § (1) bekezdés a) pontja helyébe a következő rendelkezés lép:
(Az önkormányzat bölcsőde-, óvoda- és iskolakezdési települési támogatást nyújt annak a tabajdi lakcímmel rendelkező és életvitelszerűen Tabajdon tartózkodó kérelmezőnek,)
„a)	akinek családjában az egy főre jutó havi nettó jövedelem összege nem haladja meg a 180 000 forintot és”


2. A 65. életévüket betöltött időskorúak települési támogatása és a 14. életévüket be nem töltött gyermekek után igényelhető települési támogatás tervezett módosítása:
A 65. életévüket betöltött időskorúak települési támogatása esetében meghatározásra kerül a jogosultság feltétele, az egy főre jutó havi nettó jövedelem 400 000,-Ft-ban kerül megállapításra. 
A 14. életévüket be nem töltött gyermekek után igényelhető települési támogatás esetében szintén meghatározásra kerül a jogosultság feltétele, az egy főre jutó havi nettó jövedelem 200 000,-Ft-ban.

A módosítás célja, hogy a rendelkezésre álló költségvetési források mellett a támogatások továbbra is a szociálisan rászoruló személyek és családok számára legyenek biztosíthatók.

A korábbi rendelkezés értelmében:
22. § (1) Az önkormányzat évi egyszeri alkalommal a 65 év feletti időskorúak települési támogatását nyújtja a tabajdi állandó lakóhellyel vagy tartózkodási hellyel rendelkező és életvitelszerűen Tabajdon tartózkodó, tárgyév december 31. napjáig a 65. életévét betöltött időskorú lakosnak.
(2) A támogatás megállapítása hivatalból, a személyiadat- és lakcímnyilvántartás adatai alapján történik.
(3) A támogatás mértéke 15.000,-Ft/fő.

A módosított rendelkezés értelmében, az összegek megemelésével:
22. § (1) Az önkormányzat évi egyszeri alkalommal a 65 év feletti időskorúak települési támogatását nyújtja a tabajdi állandó lakóhellyel vagy tartózkodási hellyel rendelkező és életvitelszerűen Tabajdon tartózkodó kérelmezőnek,
a)	akinek családjában az egy főre jutó havi nettó jövedelem összege nem haladja meg a 400 000 forintot és 
b)	tárgyév december 31. napjáig a 65. életévét betölti.
(2) A támogatás mértéke 10.000, -Ft/fő.
(3) A 65 év feletti időskorúak települési támogatás iránti kérelem október 15. napjától november 16. napjáig nyújtható be a 7. melléklet szerinti nyomtatványon. A határidő elmulasztása jogvesztő.”

A korábbi rendelkezés értelmében:
23. § (1) Az önkormányzat évi egyszeri alkalommal a 14 éven aluli gyermekek települési támogatását nyújtja a Tabajdon állandó lakóhellyel vagy tartózkodási hellyel rendelkező és életvitelszerűen Tabajdon tartózkodó gyermek részére.
 (2) 14 éven alulinak számít az a gyermek, aki a tárgyév december 31. napjáig a 14. életévét nem töltötte be.
 (3) A támogatás megállapítása hivatalból, a személyiadat- és lakcímnyilvántartás adatai alapján történik.
 (4)A támogatás mértéke 10.000,-Ft/fő.

A módosított rendelkezés értelmében, az összegek megemelésével:
23.§(1) Az önkormányzat évi egyszeri alkalommal a 14 éven aluli gyermekek települési támogatását nyújtja a Tabajdon állandó lakóhellyel vagy tartózkodási hellyel rendelkező és életvitelszerűen Tabajdon tartózkodó kérelmezőnek,
a)	akinek családjában az egy főre jutó havi nettó jövedelem összege nem haladja meg a 200 000 forintot és 
b) akinek az a vér szerinti, örökbefogadott, vagy nevelt gyermeke, akire tekintettel a támogatást kérik
 ba) a kérelmező lakcímével azonos lakcímmel rendelkezik és életvitelszerűen Tabajdon is él és 
 bb) a 14. életévét nem töltötte be.
(2) 14 év alattinak számít az a gyermek, aki a tárgyév december 31. napjáig a 14. életévét nem töltötte be.
(3) A támogatás mértéke 10.000,-Ft/fő.
(4) A 14 éven aluli gyermekek települési támogatás iránti kérelem október 15. napjától november 16. napjáig nyújtható be családonként egyszer a 8. melléklet szerinti nyomtatványon. A határidő elmulasztása jogvesztő.”

Kérem a Tisztelt Képviselőket, hogy az előterjesztést vitassák meg, és fogadják el a rendelet-tervezetet.

Tabajd, 2026. augusztus 13.

Tisztelettel:

							    	         Bárányos Csaba 
                                                                                                           polgármester

Rendelet-tervezet:

Tabajd Község Önkormányzata Képviselő-testületének 
…./2026. (VIII. ...) önkormányzati rendelete

[bookmark: _Hlk211364667]A települési támogatás keretében nyújtott pénzbeli- és természetben nyújtott szociális ellátásokról szóló 18/2017. (XI.25.) önkormányzati rendelet módosításáról

[1] Tabajd Község Önkormányzata elkötelezett a településen élők támogatása iránt, ezért szükségesnek tartja az évi egyszeri juttatások feltételeinek módosítását.
[2] Tabajd Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 26. §-ában, 32. § (3) bekezdésében, 32. § (1) bekezdésében, 45. § (1) bekezdésében, a 48. § (4) bekezdésében és a 132. § (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. §
A települési támogatás keretében nyújtott pénzbeli- és természetben nyújtott szociális ellátásokról szóló 18/2017 (XI.25.) önkormányzati rendelet 5. alcím címe helyébe a következő rendelkezés lép:

„5. Bölcsőde-, óvoda- és iskolakezdési települési támogatás”

2. §

A települési támogatás keretében nyújtott pénzbeli- és természetben nyújtott szociális ellátásokról szóló 18/2017 (XI.25.) önkormányzati rendelet 21. § (1) bekezdés a) pontja helyébe a következő rendelkezés lép:
(Az önkormányzat bölcsőde-, óvoda- és iskolakezdési települési támogatást nyújt annak a tabajdi lakcímmel rendelkező és életvitelszerűen Tabajdon tartózkodó kérelmezőnek,)
„a)	akinek családjában az egy főre jutó havi nettó jövedelem összege nem haladja meg a 180 000 forintot és”

3. §

A települési támogatás keretében nyújtott pénzbeli- és természetben nyújtott szociális ellátásokról szóló 18/2017 (XI.25.) önkormányzati rendelet 22. §-a helyébe a következő rendelkezés lép:

„22. §

(1) Az önkormányzat évi egyszeri alkalommal a 65 év feletti időskorúak települési támogatását nyújtja a tabajdi állandó lakóhellyel vagy tartózkodási hellyel rendelkező és életvitelszerűen Tabajdon tartózkodó kérelmezőnek,
a)	akinek családjában az egy főre jutó havi nettó jövedelem összege nem haladja meg a 400 000 forintot és 
b)	tárgyév december 31. napjáig a 65. életévét betölti.
(2) A támogatás mértéke 10.000, -Ft/fő.
(3) A 65 év feletti időskorúak települési támogatás iránti kérelem október 15. napjától november 16. napjáig nyújtható be a 7. melléklet szerinti nyomtatványon. A határidő elmulasztása jogvesztő.”

4. §
A települési támogatás keretében nyújtott pénzbeli- és természetben nyújtott szociális ellátásokról szóló 18/2017 (XI.25.) önkormányzati rendelet 23. §-a helyébe a következő rendelkezés lép:

„23. §

(1) Az önkormányzat évi egyszeri alkalommal a 14 éven aluli gyermekek települési támogatását nyújtja a Tabajdon állandó lakóhellyel vagy tartózkodási hellyel rendelkező és életvitelszerűen Tabajdon tartózkodó kérelmezőnek,
a)	akinek családjában az egy főre jutó havi nettó jövedelem összege nem haladja meg a 200 000 forintot és 
b) akinek az a vér szerinti, örökbefogadott, vagy nevelt gyermeke, akire tekintettel a támogatást kérik
 ba) a kérelmező lakcímével azonos lakcímmel rendelkezik és életvitelszerűen Tabajdon is él és 
 bb) a 14. életévét nem töltötte be.
(2) 14 év alattinak számít az a gyermek, aki a tárgyév december 31. napjáig a 14. életévét nem töltötte be.
(3) A támogatás mértéke 10.000,-Ft/fő.
(4) A 14 éven aluli gyermekek települési támogatás iránti kérelem október 15. napjától november 16. napjáig nyújtható be családonként egyszer a 8. melléklet szerinti nyomtatványon. A határidő elmulasztása jogvesztő.”

5. §

(1) E rendelet 1.-2.§-a 2026. augusztus 31-én lép hatályba.
(2) E rendelet 3.-4.§-a 2026. október 1-jén lép hatályba.



                  Bárányos Csaba				                    Dr. Sisa András
     	        polgármester			                                        jegyző			


Záradék:
Ez a rendelet a mai napon kihirdetésre került a Felcsúti Közös Önkormányzati Hivatal www.felcsutihivatal.hu honlapján a helyben szokásos módon.

Kelt: Tabajd, 2026. augusztus ….	


                                                                             Dr. Sisa András
                                                                jegyző

1
2
0

Végső előterjesztői indokolás

Tabajd Község Önkormányzata Képviselő-testülete a települési támogatás keretében nyújtott pénzbeli- és természetben nyújtott szociális ellátásokról szóló 18/2017 (IX.25.) önkormányzati rendeletben az érintett szakaszokban a támogatás mértékét, illetve azok feltételeit módosította.

